Tim Krul

Timothy Michael ”Tim” Krul (s. 3. huhtikuuta 1988 Haag, Etelä-Hollannin provinssi, Alankomaat) on alankomaalainen uransa päättänyt jalkapalloilija, pelipaikaltaan maalivahti.

 Seurajoukkueura 
Krul pelasi vuosina 2001–2005 ADO Den Haagissa. Hän siirtyi vuonna 2005 Newcastle Unitediin, jossa hän teki aikuistason debyyttinsä 29. heinäkuuta 2006.

Krul lainattiin skotlantilaiseen Falkirk FC:iin 3. elokuuta 2007; alun perin sopimuksen oli määrä umpeutua 1. tammikuuta 2008, mutta sitä päätettiin jatkaa kauden loppuun.

Tim Krul pelasi lainasopimuksella myös Ajaxissahttps://www.nufc.co.uk/news/archive/krul-joins-ajax-on-loan, AZ:ssahttps://www.bbc.com/sport/football/38821868 ja Brightonissa, jonne hän siirtyi myöhemmin pysyvällä siirrolla.https://www.bbc.co.uk/sport/football/41332621 Krul siirtyi heinäkuussa 2018 ilmaiseksi Norwichiin, kun hänen sopimuksensa Brightonin kanssa oli päättynyt.https://www.canaries.co.uk/News/2018/july/norwich-city-sign-dutch-goalkeeper-tim-krul/ Kesällä 2023 hän siirtyi tuolloin Valioliigassa pelanneeseen Lutoniin.  

Syyskuussa 2025 Krul ilmoitti lopettavansa ammattilaisuransa.

 Maajoukkueura 
Krul edusti Alankomaita nuorten sekä vuodesta 2011 aikuisten maajoukkueissa. Hän pelasi alle 17-vuotiaiden maajoukkueessa vuonna 2005 kaikki viisi ottelua joukkueen saavuttaessa hopeaa EM-kilpailuissa ja kaikki kuusi ottelua maan saadessa pronssia MM-kilpailuissa. Hän istui kaikki ottelut vaihtopenkillä Alankomaiden voittaessa alle 21-vuotiaiden Euroopan-mestaruuden 2007.

Krul pelasi ensimmäisen ottelunsa Alankomaiden jalkapallomaajoukkueessa ystävyysottelussa Brasiliaa vastaan kesäkuussa 2011. Vuoden 2014 MM-kisojen puolivälierien ottelussa Alankomaat–Costa Rica hänestä tuli ensimmäinen maalivahti, joka on arvokisoissa vaihdettu sisään vain rangaistuslaukauskilpailua varten. Hän torjui rangaistuspotkukilpailussa kahdesti ja auttoi Alankomaat välieriin. Hän ei saanut turnauksessa enempää peliaikaa, eikä yhtään EM-kilpailuissa 2012 ja 2020. Lokakuun 2015 jälkeen hänellä oli maaotteluissa lähes viiden vuoden tauko, kunnes hän palasi maajoukkueeseen lokakuussa 2020. Krul pelasi viimeiseksi jääneen maaottelunsa 2. kesäkuuta 2021 Skotlantia vastaan.

 Lähteet 
 http://www.transfermarkt.co.uk/en/tim-krul/profil/spieler_33027.html?from=direktErgebnis

 Viitteet 

Luokka:Alankomaalaiset jalkapallomaalivahdit
Luokka:Vuonna 1988 syntyneet
Luokka:Elävät henkilöt